burgasdotpro/wikipedia huggingface dataset:
Kamenná Baba

Kamenná Baba je národná prírodná rezervácia v správe štátnej ochrany prírody Prešov.
Nachádza sa v katastrálnom území obce Lipovce v okrese Prešov v Prešovskom kraji. Územie bolo vyhlásené v roku 1964 na rozlohe 127,5900 ha. Ochranné pásmo nebolo určené. Je to chránené územie európskeho významu, nachádzajúce sa v katastri obce Lipovce, okres Prešov. Má rozlohu asi 340 hektárov a nachádza sa v nadmorskej výške 545 až 995 metrov.
Predmetom ochrany je: "NPR predstavuje geomorfologicky a botanicky vzácne územie s výskytom prealpínskych a dealpínskych druhov rastlín. Má aj krajinársko-estetický význam ako objekt turistického ruchu. Klasické ukážky krasu, výskyt vtáčieho druhu murárik červenokrídly."
Chránené sú napr. biotopy ako lužné vŕbovo-topoľové a jelšové lesy, karbonátové skalné steny a svahy, nesprístupnené jaskynné útvary, ale aj rys ostrovid, vlk dravý, uchaňa čierna a netopiere (veľkouchý, obyčajný, brvitý, ostrouchý)
Lačnovský kaňon.
Patrí do chráneného územia Kamenná baba. Lačnovský kaňon je národná prírodná rezervácia s 5. stupňom ochrany prírody. Kaňonom preteká Lačnovský potok, ktorý vyhĺbil kaňonovitú roklinu. V koryte potoka sa rokmi vytvorila sústava vodopádov nazvaná Prahy. Nápadné sú aj skalná útvary: Mojžišov stĺp (vysoký asi 60 metrov), skalná brána Vrátnica, či Kamenná baba.
Celé katastrálne územie obce Lipovce – Lačnov je mimoriadne bohaté na prírodné krásy a tak nie div, že sa zaraďuje medzi najkrajšie a najzaujímavejšie na území východného Slovenska.
Česko-slovenská hokejová liga 1936/1937

Sezóna 1936/1937 bola 1. ročníkom Česko-slovenskej hokejovej ligy. Hrala sa pod názvom Štátna liga. Súťaž mala 8 účastníkov. Majstrom sa stalo družstvo LTC Praha. Vypadlo družstvo SK Slavia Praha. Postúpilo viac družstiev nakoľko súťaž sa v nasledujúcej sezóne rozšírila.
Alxión

Alxión () je v gréckej mytológii otec Oinomaa, kráľa élidskej Pisy.
Podľa antického autora Pausania Alxión bol otec Oinomaa, kráľa Pisy. Väčšina starovekých autorov však uvádza, že otcom Oinomaa bol boh vojny Ares. Jeho matkou bola najáda Harpiné, alebo Asteropé.
Extranjera

Extranjera je prvý sólový album mexickej popstar Dulce María. Album bol rozdelený do dvoch CD, počnúc "Extranjera Primera Parte", obsahujúca sedem piesní (tento album bol vydaný 9. novembra 2010) a "Extranjera Segunda Parte" (album vydaný 14. júna 2011). Prvý singel z albumu bol "Invetiable", čo v preklade znamená "Nevyhnutné".
Single.
"Inevitable" bol vydaný ako hlavný singel z albumu, a to 11. mája 2010. Videoklip k piesni mal premiéru 24. mája 2010. 
"Ya No" bol vybraný ako druhý singel z albumu Extranjera, a bol vydaný do rádia 16. novembra 2010. "Ya No" je cover od speváčky Seleny. Vzhľadom k pirátstvu (na youtube sa objavil videoklip skôr v nekvalitnej podobe) bolo hudobné video pre "Ya No" vydané 10. februára 2011. Táto pieseň sa nachádza až v druhej časti albumu - Extranjera Segunda Parte.
"Ingenua" bol vydaný ako tretí singel. Aj k tejto piesni bol natočený videoklip, bol zverejnený 11. novembra 2013
Tumblr

Tumblr je sociálna sieť respektíve tzv. "microblogging" stránka, ktorú vytvoril David Karp. Od roku 2013 ju vlastní spoločnosť Yahoo! Inc.
Ako sa možno dočítať na oficiálnej stránke, "Tumblr vám dovoľuje všetko bez námahy zdieľať".
Dejiny.
Vytváranie Tumblr začalo v roku 2006 z iniciatívy a záujmu Davida Karpa, ktorý sa už nejakú dobu zaujímal o "tumbleblogy" (krátke formy blogov) a čakal kým niekto vytvorí platformu pre tento typ blogov. Keďže nikto sa na to nepodujal, rozhodol sa do toho pustiť spoločne s Marcom Armentom. Tumblr bol oficiálne spustený vo februári 2007. V priebehu dvoch týždňov získal 75 000 užívateľov.
V súčasnosti má sieť cez 184 miliónov blogov (vrátane neaktívnych).
V máji 2013 bolo rozhodnuté, že sa novým vlastníkom Tumblr stane spoločnosť Yahoo!. Veľa užívateľov bolo s touto situáciou nespokojných, ale napokon sa uzavrela dohoda v júni toho istého roku s tým, že riaditeľom ostáva David Karp.
Funkcie.
Tumblr je rok od roka populárnejší a blogy si tu zakladajú novinové spoločnosti, známi spisovatelia, umelci, herci a aj speváci. Dôkazom je napr. blog Baracka Obamu, exprezidenta Spojených štátov amerických.
Mobilné aplikácie
Vďaka akvizícii Tumblr v roku 2009 s Tumblerette, aplikácia iOS vytvorená Jeff Rock-om a Garrett Ross-om, službu zahájila oficiálna aplikácia pre iPhone. Pre telefóny BlackBerry je stránka dostupná od 17. apríla 2010, prostredníctvom aplikácie Mobelux v BlackBerry world. Tumblr je k dispozícii aj pre Android.
Tumblr v roku 2012 vydala novú verziu aplikácie pre iOS, Tumblr 3.0 umožňuje podporu pre Spotify, obrázky vo vysokom rozlišení a prístup v režime offline. Pre Windows Phone bola aplikácia vydaná 23. apríla 2013. Tumblr pre Google Glass bol vydaný 16. mája 2013.
Conchita Wurst

Conchita Wurst je umelecký pseudonym rakúskeho travesty-umelca s vlastným menom Thomas Neuwirth (* 6. november 1988, Gmunden, Rakúsko). Tom sa zúčastnil v mladom veku rakúskej speváckej súťaže "Starmania", v ktorej sa umiestnil na druhom mieste. Tom "vytvoril" Conchitu z mnohých dôvodov: Chcel mať v súkromnom živote možnosť žiť "normálne", čo by mu nebolo umožnené, keby vystupoval na javisku ako Tom. No v prvom rade chcel dokázať ľuďom, že nezáleží na tom, ako vyzeráte, nezáleží na tom, odkiaľ ste, nezáleží na tom, akú máte orientáciu či farbu pleti. Vďaka pôsobeniu v šoubiznise ako bradatá drag queen je jej umožnené prehovárať k ľudom a šíriť myšlienky o rovnoprávnosti, tolerancii a akceptácii. Conchita prvýkrát vystúpila na súťaži  "Die Grosse Chance" opäť v jej rodnom štáte - Rakúsku. Taktiež skončila druhá. No v roku 2014 prišiel jej úspech a ako reprezentantka Rakúska v roku 2014 vyhrala Eurovision Song Contest s piesňou Rise Like a Phoenix.
Peter Igor Meluzín

Peter Igor Meluzín (* 13. september 1947, Bratislava† 6. august 2019) bol slovenský autor akcií, performancií a videoinštalácií.
Štúdium.
V rokoch 19932012 pôsobil na Škole úžitkového výtvarníctva Josefa Vydru v Bratislave ako pedagóg a riaditeľ školy.
Tvorba.
Tvorba Petra Meluzina predstavuje časť obdobia slovenského umenia pred a po roku 1989. Spolu s Radislavom Matuštíkom a Júliusom Kollerom založili akčné zoskupenie "Terén", ktoré zoskupovalo akčných umelcov. Umelci v rokoch 1982 – 1985 realizovali akcie v prírode – negalerijnom prostredí. Terén prechádzal štyrmi ročnými obdobiami a zmyslom bolo spojenie s prírodou. Výstavný projekt "Suterén" (1989) bol vyvrcholením "Terénu". "Suterén" zadefinoval tradíciu site – specific inštalácií v našom prostredí.
Formálna stránka jeho tvorby zahŕňa v sebe prácu s médiami ako sú fotografia, videoprojekcia, videoinštalácia. Peter Meluzin vo svojich dielach zostáva verný banalitám, využíva slovné hračky a pohráva sa s gýčom, ďalej používa aj motív zenu v zmysle meditácie. Zaoberá sa a upriamuje pozornosť na rozdielnosti medzi mužom a ženou. Cielene pracuje s motívmi ako sú pohlavie, sexualita, rodovosť.
Najznámejšie diela.
Pokus o pracovnú analýzu vlastného tieňa (1982) Čiernobiela foto-reprodukcia (záznam z akcie), 58 x 42 cm
Megalit (I993), objekt, betón, 425 x 450 x 90 cm, čelná strana: svetelný text – permanentne sa opakujúci úryvok z M. Prousta Hľadanie strateného času, odvrátená strana: digitálny čas (hod., min., sek.)
Oinomaos (syn Area)

Oinomaos alebo Oinomáos () je v gréckej mytológii syn boha Area a jeho milenky Harpiny alebo v inej verzii Asteropy. Bol kráľ élidskej Pisy. Podľa antického autora Pausania Alxión bol otec Oinomaa, kráľa Pisy.
Kráľ Oinomaos mal krásnu dcéru Hippodameiu, o ktorej ruku sa uchádzalo mnoho pytačov. Podľa veštby sa však jej manžel mal stať príčinou jeho smrti, a aby sa takému osudu vyhol, vyzval každého uchádzača na rýchlostné preteky na voze, v čom ho doposiaľ nik neprekonal a pripojil podmienku, že víťaz smie porazeného prepichnúť oštepom. O život tak pripravil trinásť mladých mužov, ich hlavy potom napichol na kôl a vystavil ich pred bránou svojho paláca.
Do Élidy potom prišiel Tantalov syn Pelops a Hippodameia sa mu tiež zapáčila. Keďže Pelops bol vyhnanec zo svojho kráľovstva, mal nádej s jej rukou získať trón v Pise, a preto požiadal Oinomaa o jej ruku. Oinomaos ho podľa osvedčeného zvyku vyzval na preteky, presvedčený o tom, že rýchlosť jeho koní, darovaných od boha vojny Area, nemôže prekonať. Lenže Pelops mal rovnako rýchle kone, ktoré dostal od boha Poseidóna a navyše bol aj ľstivý. Pred pretekmi pre istotu podplatil Oinomaovho vozataja Myrtila, aby uvolnil v osi kráľovho voza zákolesník. Podľa inej verzie ho o to požiadala Hippodameia, ktorá sa do Pelopa zaľúbila.
Ako obvykle dal Oinomaos svojmu súperovi počas pretekov náskok, a potom sa za ním pustil. Dohnal ho až tesne pred cieľom na rovine pred Apolónovým chrámom, a keď sa rozohnal, aby ho prepichol oštepom, odletelo mu koleso z osi a pri páde zahynul. Pelops následne jeho telo slávnostne pochoval a po stanovenom smútku sa s Hippodameiou oženil. Keď sa stal kráľom, na pamiatku svojho víťazstva v údolí medzi riekami Alfeiom a Kladeom založil olympijské hry (podľa inej verzie hry založil Herakles).
Vozataja Myrtila, ktorý zradil svojho kráľa, dal Pelops zhodiť z vysokej skaly do mora. Myrtilos však ešte pred smrťou stihol Pelopa a s ním aj celý jeho rod prekliať.
Sydney Pollack

Sydney Pollack (* 1. júl 1934, Lafayette, Indiana, USA – † 26. máj 2008, Los Angeles, Kalifornia) bol americký filmový režisér, producent, pedagóg a herec, ktorý sa preslávil filmami "Tootsie" alebo "Spomienky na Afriku". Medzi jeho najlepšie snímky je radený film "Kone sa tiež strieľajú" z roku 1969. Zaujal aj filmom "Takí sme boli", "Tlmočníčka", "Elektrický jazdec" alebo "Tri dni Kondora".
Jamie Oliver

James Oliver (* 27. máj 1975, Clavering, Spojené kráľovstvo) viac známy skôr ako Jamie Oliver je britský kuchár, autor kuchárskych kníh, moderátor, podnikateľ v oblasti gastronómie. Je známy aj ako "šéfkuchár bez čapice". Oliver uvádzal niekoľko televíznych show s tematikou varenia ako napr. "The Naked Chef". Je autorom niekoľkých kuchárskych kníh.
Michal Kern

Michal Kern (* 1. máj 1938 – † 1. október 1994) bol slovenský výtvarník, predstaviteľ takzvanej neoficiálnej výtvarnej scény. Venoval sa konceptuálnemu a akčnému umeniu. 
Hlavnými témami jeho tvorby boli príroda, človek, zaoberal sa ekologickou problematikou a podstatnú časť svojej tvorby pracoval s tematikou holokaustu. Jeho diela boli tvorené v prírode, ktorú považoval za svoj ateliér, zvlášť oblasť svojho rodiska, lokalitu Močiare pri Liptovskom Mikuláši. Tieto akcie Kern realizoval s pomocou prírodných dejov, zachytával ich efemérnosť a náhodnosť.
Jeho diela sú zastúpené v domácich aj zahraničných zbierkach.
Kladeos

Kladeos môže byť:
Warren Beatty

Warren Beatty (* 30. marec 1937, Richmond, Virgínia, USA) je americký herec, producent, scenárista a režisér. 
Počas svojej kariéry si získal množstvo nominácií na najprestížnejšie filmové ocenenia i cien, vrátane Oscara za najlepšiu réžiu (v roku 1981 za film "Červení") a šesť Zlatých glóbusov v hereckých i nehereckých kategóriách (za filmy "Trblietanie v tráve", "Nebo môže počkať", "Červení" a "Bugsy"). V histórii Oscarov sa iba jemu a Orsonovi Wellesovi podarilo získať súčasne nominácie v kategóriách najlepšia réžia, najlepší film, najlepší herec v hlavne úlohe a najlepší scenár, pričom Beattymu sa toto podarilo hneď dvakrát (u filmov "Nebo môže počkať" a "Červení").
Obchodný dom Dargov

Obchodný dom Dargov je budova a obchodný dom:
Rupert Everett

Rupert Everett, celým menom Rupert James Hector Everett (* 29. máj 1959, Burnham Deepdale, Spojené kráľovstvo) je britský herec a spevák.
Svoju hereckú kariéru začal v Glasgowe ako divadelný herec, vo filme začínal v 80. rokoch účinkovaním v televíznych filmoch a seriáloch. Medzi jeho najvýraznejšie úlohy z tých rokov patria úlohy vo filme "Another Country" z roku 1984, o rok neskôr vo filme "Kráľ Artur" a "Tanec s cudzincom" režiséra Mika Newella. S Bobom Dylanom si zahral v muzikáli "Hearts of Fire" z roku 1987, s Ornellou Muti potom v tom istom roku v snímke "Kronika vopred ohlásenej smrti". V deväťdesiatych rokoch potom napr. vo filmoch "Dellamorte Dellamore" a "Šialenstvo kráľa Juraja" z roku 1994. V roku 1997 hral po boku Cameron Diazovej a Julie Robertsovej v snímke "Svadba môjho najlepšieho priateľa". V roku 1998 účinkoval v oscarovom filme "Zamilovaný Shakespeare". V roku 1999 vystupoval v snímke "Sen noci svätojánskej" po boku Kevina Klina a Michelle Pfeiffer. V roku 2000 hral so svojou priateľkou Madonnou vo filme "Správna vec".
Venuje sa i dabingu, svoj hlas prepožičal postave princa Krasoňa z 2. a 3. dielu "Shreka".
Andrej Andrejevič Voznesenskij

Andrej Andrejevič Voznesenskij (; * 12. máj 1933, Moskva, Rusko – † 1. jún 2010, Moskva) bol ruský básnik, prozaik a publicista. Bol predstaviteľ ruskej poézie druhej polovice 20. storočia.
Občianskym povolaním bol architekt, štúdium absolvoval v roku 1957.
Voznesenskij mal kratučkú úlohu v oceňovanom filme "Moskva slzám neverí" – hrá sám seba pri pouličnej básnickej recitácii.
Dielo.
Debutoval v roku 1958. Písal lyrické básne a poémy, pričom sa inšpiroval architektúrou a výtvarným umením. Hlásil sa k avantgarde a najmä k Majakovskému. Inscenácia jeho poézie Antimiry (1964) mala v moskovskom Divadle na Taganke 600 repríz.
Výber z diela:
Ocenenia.
Okrem štátnych vyznamenaní bol ocenený tým, že po ňom bola v roku 1976 pomenovaná planétka 3723 Voznesenskij.
Donna Reedová

Donna Reedová (* 27. január 1921, Denison, Iowa, USA - † 14. január 1986, Beverly Hills, Kalifornia) bola americká filmová a televízna herečka. 
V roku 1953 získala za stvárnenie prostitútky Lorene vo filme "Odtiaľto až na večnosť" Oscara v kategórii najlepšia herečka vo vedľajšej úlohe. O desať rokov neskôr získala Zlatý glóbus v kategórii najlepšia ženská televízna hviezda za stvárnenie samej seba v televíznom programe "Donna Reed Show". V roku 1984 nahradila Barbaru Bel Geddesovú v stvárnení postavy Miss Ellie v televíznom seriáli "Dallas". Bola trikrát vydatá a matka štyroch detí. 
Zomrela v roku 1986 na rakovinu pankreasu.
Roberto Rossellini

Roberto Gastone Zeffiro Rossellini (* 8. máj 1906, Rím, Talianske kráľovstvo – † 3. jún 1977, Rím, Taliansko) bol taliansky filmový režisér a scenárista, predstaviteľ talianskeho filmového neorealizmu. Jeho filmy sa zaoberajú vojnovou a sociálnou tematikou.
Vladimir Jevgenievič Krutov

Vladimir Jevgenievič Krutov (; * 1. jún 1960, Moskva, Rusko – † 6. jún 2012, Moskva) bol ruský hokejista. 
V sovietskej reprezentácii bol členom legendárnej a obávanej päťky spolu s Larionovom, Makarovom, Fetisovom a Kasatonovom. Túto formáciu prezývali Green Line podľa farby tréningových tričiek. Mnohými bol považovaný za najlepšie ľavé krídlo 80. rokov (napr. Haškom v jeho knihe "Chytám svoj život"). V ZSSR hral rovnako ako jeho 4 spoluhráči za tím CSKA Moskva. V sezóne 1989/1990 hral v NHL za tím Vancouver Canucks.
Dlhodobo holdoval alkoholu čo si vybralo svoju daň. Dva dni po svojich 52. narodeninách musel byť hospitalizovaný a po piatich dňoch zomrel.
Úspechy.
Počas svojej úspešnej kariéry vyhral dvakrát zimné olympijské hry, päťkrát majstrovstvá sveta a raz Kanadský pohár. Vyhral viackrát aj juniorské majstrovstvá sveta, kde sa doteraz ako jediný v histórii stal dvakrát po sebe najproduktívnejším hráčom. Kanadské bodovanie, alebo trofej pre najlepšieho strelca vyhrával aj medzi dospelými.
V roku 2010 bol uvedený do Siene slávy.
Spencer Tracy

Spencer Tracy (* 5. apríl 1900, Milwaukee, Wisconsin, USA - † 10. jún 1967, Beverly Hills, Kalifornia) bol americký herec, držiteľ dvoch ocenení americkej filmovej akadémie Oscar (z celkového počtu deviatich nominácií).
Životopis.
V mladosti sa pripravoval na dráhu katolíckeho kňaza, do toho ale vstúpila prvá svetová vojna, kedy ako sedemnásťročný mladík krátko slúžil u amerického námorníctva. Po vojne študoval vojenskú akadémiu a už pri štúdiu sa amatérsky venoval herectvu v školskom divadelnom súbore. Od roku 1922 potom prešiel študovať na americkú akadémiu dramatických umení do New Yorku. V tej dobe začal hrať malé role na Broadwayi. 
V roku 1923 sa oženil s herečkou Louise Treadewellovou, s ktorou vydržal vo formálnom manželskom vzťahu až do svojej smrti v roku 1967. Jeho najväčšou životnou láskou a pracovnou partnerkou sa napriek tomu stala po prevažnú časť jeho dospelého života americká filmová hviezda Katharine Hepburnová, s ktorou natočil celkom deväť filmov, a to vrátane posledného filmu. Šlo o film "Hádaj, kto príde na večeru". Od roku 1930 začal pravidelne vystupovať vo filme, najprv točil dobrodružné filmy u spoločnosti 20th Century Fox, neskôr nakrúcal u MGM a s postupujúcim vekom sa tu postupne dostával do úloh charakterných intelektuálov a solídnych otcov rodín pochádzajúcich zo stredných amerických vrstiev. Na začiatku šesťdesiatych rokov vážne ochorel a natočil už len jeden jediný film.
Fókos

Fókos () môže byť:
1. slovenská národná futbalová liga 1989/1990

1. Slovenská národná futbalová liga 1989/90 bol 21. ročník SNL, najvyššej slovenskej súťaže v Československu.
Nováčikmi súťaže boli víťazi dvoch skupín 2. SNL PZN Senec a Lokomotíva Košice.
Víťazom s právom postupu do 1. ligy sa stal Tatran Agro Prešov, do 2. SNL vypadli posledné tri celky Baník Prievidza, Slavoj Poľnohospodár Trebišov a FK Čadca.
Konečná tabuľka.
Poznámky:
Skloňovanie v latinčine

Deklinácie v latinčine.
V latinčine sa môžeme stretnúť s pojmom deklinácia, inak povedané skloňovanie. Pri skloňovaní podstatných mien ( prípadne prídavných mien )rozlišujeme podobne ako v českom či slovenskom jazyku 3 kategórie : 
Pády v latinčine.
Jednou z dôležitých kategórií je kategória pádu. V latinčine preto rozlišujeme šesť pádov : 
nominatív, genitív, datív, akuzatív, vokatív a ablatív. 
Dôležité je si však uvedomiť, že v českom či slovenskom jazyku sa nestretneme s označením ablatív. Ablatív predstavuje spojenie indoeurópskeho ablatívu (označuje smer "odkiaľ") lokálu a inštrumentálu. Čiže ho môžeme prekladať dvomi spôsobmi. Závisí to od situácie a kontextu vety. Jednotlivé pády si neskôr ukážeme na konkrétnych prípadoch.
Rody v latinčine.
Ďalšou kategóriou, s ktorou sa stretneme v latinčine pri deklináciách sú rody. Podobne ako v češtine aj tu existujú tri rody : 
V latinčine je mužský rod označený ako maskulinum, genus masculinum. Čo sa týka ženského rodu, ide o femininum, genus femininum a stredný rod je označený ako neutrum, čiže genus neutrum. 
Následne si ukážeme jednotlivé rody na konkrétnych príkladoch : 
femina - v latinčine predstavuje slovo žena , skratka fem. 
puer - v latinčine predstavuje slovo chlapec, skratka masc. 
exemplum - v latinčine predstavuje slovo príklad, skratka n. 
Číslo v latinčine.
Podobne ako aj v iných jazykoch, aj v latinčine sa stretneme s dvomi číslami : jednotným a množným. 
Deklinácie v latinčine.
V latinčine sa stretávame s piatimi typmi skloňovania, respektíve deklinácií v tomto jazyku. Pri skloňovaní vychádzame najčastejšie z tvaru, ktoré dostaneme odtrhnutím koncovky genitívu jednotného čísla. Koncovky, ktoré používame pri jednotlivých deklináciách vznikli totiž splynutím pádových prípon s kmeňovým zakončením. 
Pre každý tep skloňovania je typický určitý vzor, respektíve vzory.
1. deklinácia.
Túto deklináciu predstavuje vzor femina, feminae, f. 
Následne by som uviedla malú pomôcku : väčšinou platí, že pri maskulinach a pri femininach sa zhoduju niektoré pády, konkrétne datív s ablatívom v množnom čísle, nominatív s vokatívom v jednotnom čísle. Čo sa týka neutier, tam zase platí, že nominatív, akuzatív a vokatív sa zhodujú v jednotnom i množnom čísle. Treba si však dávať pozor na výnimky!
Substantíva v prvej deklinácií sú väčšinou feminina. Nájdu sa však aj výnimky, ide o mená mužských bytostí, národov či názvov riek, ako napríklad :
2. deklinácia.
Túto deklináciu predstavujú viaceré vzory, ako je uvedené vyššie : servus, puer a exemplum. 
Vzor servus, ī, m. - otrok 
Vzor puer, ī, m. - chlapec 
Substantíva, ktoré sú zakončené na -us, prípadne na - er sú väčšinou maskulina. Mená stromov, zemí, ostrovov a miest sú feminina, ktoré sa však skloňujú podľa vzorov maskulín. 
Okrem iného tú máme vzor aj pre neutra exemplum, ī, n. - príklad
Bell Labs

Bell Laboratories (aj Bell Labs, kedysi AT&amp;T Bell Laboratories či Bell Telephone Laboratories, skrátene BL) je vedecko-výskumné a vývojové stredisko vo vlastníctve Nokia v Berkeley v New Jersey, Spojené štáty. V minulosti boli divíziou spoločnosti American Telephone &amp; Telegraph Company (AT&amp;T), napoly vlastnenou sesterskou výrobnou divíziou "Western Electric".
Riaditeľstvo Bell Laboratories je situované v "Murray Hill" v New Jersey, a jeho výskumné a vývojové strediská sú rozosiate po celom svete. Vedci a výskumníci pracujúci v BL majú zásluhy na objave, vývoji a vzniku rádioastronómie, tranzistora, laseru, CCD čipu, teórie informácií, Operačného systému UNIX, programovacieho jazyka C, C++ a štatistického programovacieho jazyka S. Práce z Bell Laboratories boli ocenené siedmimi Nobelovymi cenami.
Predošlé názvy a vznik.
Alexander Graham Bell založil vo Washingtone prvé Alexander Graham Bell Laboratory, známe aj ako „Volta Laboratory and Bureau“ (iné názvy Volta Bureau, Bell Carriage House, Bell Laboratory či Volta Laboratory).
Francúzska vláda v roku 1880 ocenila Alexandra G. Bella Voltovou cenou za objav telefónu. Peniaze Bell použil na stavbu "Volta Laboratory". Jeho prvé výskumy boli zamerané na analýzu, nahrávanie a prenos zvuku. Značné zisky, plynúce z práce laboratória Bell používal k ďalšiemu výskumu a vzdelávaniu v oblasti "šírenia poznatkov, týkajúcich sa nepočujúcich".
V roku 1889 sa Volta Laboratory stalo spolu s Volta Bureau na čísle 1527 v 35-tej ulici vo Washingtone riaditeľstvom spoločnosti. V roku 1893 pribudla na čísle 1537 nová budova, ktorá bola v roku 1972 označená za Národnú kultúrnu pamiatku (National Historic Landmark).
Formovanie spoločnosti.
V roku 1925 výskumné laboratóriá spoločnosti Western Electric a časť inžinierskeho oddelenia spoločnosti AT&amp;T boli zlúčené do samostatného celku s názvom "Bell Telephone Laboratories" (Bell Labs). Vlastníctvo bolo rozdelené medzi AT&amp;T a Western Electric Company. Hlavnou náplňou a cieľom boli návrhy a správa zariadení spoločnosti Western Electric, ktoré boli konštruované pre telefónne spoločnosti "Bell System". Podporné práce pre telefónne spoločnosti zahŕňali aj tvorbu a udržiavanie uceleného radu technických príručiek „Bell System Practices“ (BSP). Bell Labs vykonávali aj poradenskú činnosť pre Bell Telephone Companies a americkú vládu, vrátane armádneho protilietadlového raketového systému „Nike“ a vesmírneho projektu Apollo. Niekoľko pracovníkov bolo zaradených do základného výskumu, čo pritiahlo veľkú pozornosť, obzvlášť po tom, ako niektorí z nich získali Nobelovu cenu.
Objavy a vývoj.
Na vrchole slávy boli BL jediné zariadenie svojho druhu, kde sa pracovalo na vývoji širokého spektra nových a revolučných technológií, vrátane rádioastronómie, tranzistorov, laseru, informačných teórií, operačného systému UNIX, programovacieho jazyka C a C++.
Výskumníci Bell Labs získali Turingovu cenu hneď dvakrát:
Kultúrna ekológia

Kultúrna ekológia (iné názvy: ekológia kultúry, alebo ekológia myslenia) je subdisciplína kulturológie a multidisciplinárny odbor, ktorý skúma filozofické, sociálne, psychologické a kultúrne predpoklady a spôsoby existencie človeka v prírode i novovytváranom životnom prostredí.
Náplňou výskumu je prežitie v prírodných a sociálnych podmienkach modifikovaných ľudskou činnosťou v globalizovanom svete (zaoberá sa prírodovednými, ekologickými výskumami a definovanie súčasné podoby vzťahu príroda a kultúra); študuje a analyzuje vzájomné vzťahy ľudských kultúr a prírody. Otázkami environmentálnej krízy a kultúrnej ekológie sa zaoberajú Ivan Dubnička, A. Fischerová, J. Ortová, J. Šmajs, Juraj Kučírek a Konrad Lorenz (dielo "Osem smrteľných hriechov civlizovaného ľudstva").
Kultúrna ekológia skúma: 
Človek vytvára niekoľko druhov zaťaženia: 
Prežitie ľudského druhu je determinované:
Myrtilos

Myrtilos () je v gréckej mytológii syn boha Herma a Theoboulé, alebo Amazonky Myrto, vozataj élidského kráľa Oinomaa.
Oinomaos, kráľ élidskej Pisy, mal krásnu dcéru Hippodameiu. Jej otec nechcel, aby sa vydala, lebo mu vyveštili, že jej manžel sa stane príčinou jeho smrti. Pretože mal najrýchlejšie kone na svete, vyzval každého jej nápadníka na preteky na voze s podmienkou, že víťaz smie porazeného zabiť kopijou. Oinomaos tak pripravil o život až trinásť mladíkov.
Osud Oinomaa sa však naplnil, keď do Élidy prišiel o ruku jeho dcéry požiadať Tantalov syn Pelops, ktorý bol vyhnancom zo svojho kráľovstva. Pelops vlastnil kone, ktoré mu daroval boh Poseidón a uchýlil sa aj ku ľsti. Pred pretekom podplatil kráľovho vozataja Myrtila, aby na voze uvolnil zákolesník. Podľa inej verzie mu Hippodameia sľúbila polovicu kráľovstva, lebo sa chcela za Pelopa vydať. 
Oinomaios sa potom pred cieľom prevrátil a prišiel o život. Podľa antického autora Diodora Sicílskeho po prehratých pretekoch zo žiaľu spáchal samovraždu. Pelops následne získal ruku Hippodameie a aj kráľovský trón. Myrtilos sa však od Pelopa vďaky nedočkal. Namiesto odmeny ho dal Pelops zhodiť z vysokej skaly do mora. Podľa jednej verzie ho dal zabiť preto, lebo Myrtilos požadoval za mlčanie polovicu kráľovstva, podľa druhej, že Hippodameiu obťažoval. Mýty sa však zhodujú v tom, že Myrtilos stihol pred smrťou Pelopa prekliať a s ním aj celý jeho rod. Boh Hermes vyslovenú kliatbu svojho syna splnil. Pelopovi synovia Atreus a Thyestes zomreli násilnou smrťou a aj jeho vnuk Agamemnón.
Biokulturológia

Biokulturológia (z gréčtiny: bios, „život“ a latinčiny: colere, „pestovať“) je odbor antropológie a kulturológie skúmajúci kultúru ako atribút ľudstva, jeho adaptačnú stratégiu a univerzálne technológie. V súvislosti s tým aj vzťahy medzi kultúrou a biologickou evolúciou.
Priekopníci biokulturólógie:
Bette Midlerová

Bette Midlerová (; * 1. december 1945, Honolulu, Havaj, USA) je americká speváčka a herečka. 
Svoj prvý album nazvaný "The Divine Miss M" vydala v roku 1972. Prvú väčšiu filmovú rolu získala až v roku 1979, kedy hrala vo filme "The Rose".
Počas svojej kariéry predala vyše 30 miliónov albumov. Je držiteľkou mnohých cien, ako sú tri Grammy, štyri Zlaté glóbusy, tri Emmy, Tony a dvakrát bola nominovaná na Oscara.
Marcus Schössow

Marcus Schössow (* 28. október 1985, Helsingborg, Švédsko) je švédsky DJ a producent elektronickej hudby. Je známy aj pod pseudonymami "Progresia" a "Under Sun".
Biografia.
DJ a producent, Marcus Schössow, sa preslávil najmä po vydaní Tiestovej kompilácie "In Search of Sunrise 6", v ktorej bol predstavený jeho track "Chase My Rabbit". Získal veľa pozornosti aj vďaka skladbe "Mr. White", ktorej remix sa dostal na kompiláciu Markusa Schulza "Amsterdam '08".
Spolupracoval s mnohými producentmi. K jeho najznámejším spolupráciam patrí "Moog ma" s Thomasom Sagstadom, "Wild Child" s Adrianom Luxom, "Kemi" so Sebjakom.
Na internetovej rozhlasovej stanici AH.FM má týždennú rádio show "Tone Diary".
Je zakladateľom a súčasným manažérom labelu "Tone Diary", ktorý patrí pod celosvetovo známe vydavateľstvo Spinnin' Records. Teraz je neaktívny, no Schössow zakladá nový label.
Diskografia.
Single.
Marcus Schössow
Progresia
Under Sun
Remixy.
Marcus Schössow
Progresia
Under Sun
Ctihodný

Prídavné meno ctihodný sa používa ako súčasť oslovenia niektorých významných ľudí, funkcionárov, predstaviteľov niektorých náboženstiev a pod.
Ctihodný Boží služobník (lat.: "venerabilis Dei servus") je čestný titul rímskokatolíckej cirkvi. Udeľuje sa zosnulým veriacim, u ktorých sa v cirkevnom konaní zistil tzv. hrdinský stupeň cnosti alebo pravosť mučeníctva
Náboženstvo.
Rímskokatolícka cirkev.
Prídomok Ctihodný (Venerabilis) sa používa v rímskokatolíckej cirkvi pre označenie významných osôb, ktoré dostali tento titul a ešte neprešli kanonizačným procesom a neboli vyhlásení za blahoslavených alebo svätých, medzi najznámejšie ctihodné osobnosti patria pápeži Pius XII. či generál rádu karmelitánov Dominik à Jesu Maria.
Pravoslávna a gréckokatolícka cirkev.
V pravosláví a gréckokatolíckej cirkvi sa prívlastok Ctihodný (gr. "Όσιος", cirkevnoslovansky prepodobnyj, rusky "Преподобный") užíva pre svätca, ktorí žil ako mních, prípadne pustovník. Pre svätca žijúceho vo svete (teda nie ako mních) sa používa titul "Spravodlivý".
Civilný život.
Označenie "ctihodný" alebo "ctihodnosť" sa používa pri oslovení súdu alebo sudcu.
Adhortácia k vladárom

Adhortácia k vladárom (iné názvy: Napomenutie k vladárom, Napomenutie vladárom, Anonymná homília) je homiletická skladba veľkomoravského pôvodu, ktorej autor je s najväčšou pravdepodobnosťou Metod. Ide o jeden z najdôležitejších textov cyrilo-metodskej misie, hoci spočiatku bol známy len filológom.
Rukopis a identifikácia textu.
Napomenutie k vladárom sa nachádza v rukopisnom (v hlaholike) kódexe Glagolita Clozianus. Pochádza z 11. storočia, z chorvátskeho prostredia. Právne termíny v tejto homílii sú rovnaké ako v Zakon sudnyj ljudem a teda Metod naň nadväzuje. Aj v Živote Metodovom (11. kapitola) sa vyskytujú otázky, aké rieši Napomenutie - manželstvo medzi príbuznými.
Obsah a určenie Napomenutia.
Napomenutie obsahuje tri myšlienky: „vladár má súdiť iba pri dostatku spoľahlivých dôkazov, nemá dopustiť sobáš medzi krstným otcom a matkou krsňaťa, prípadne krstnou dcérou, a napokon má dbať o nerozlučnosť manželstva.“
Adhortácia k vladárom je určená sudcom a kniežatám, možno priamo Svätoplukovi. Vychádza zo súdobej spoločenskej situácie a kladie dôraz na upevnenie morálky veľkomoravskej spoločnosti. Je možné, že okrem vyššej spoločnosti mala i širšiu územnú a spoločenskú platnosť.
Súvislosť so zákonníkom Zakon sudnyj ljudem predstavuje napríklad skutočnosť, že spomína kniežacie súdy nad laikami.
Text dokazuje, že staroslovienčina bola jazyk štátnej administratívy a súdnictva a predstavuje komentár (v rečníckej podobne) pre Zakon sudnyj ljudem.
1. slovenská národná futbalová liga 1990/1991

1. slovenská národná futbalová liga 1990/91 bol 22. ročník SNL, najvyššej slovenskej súťaže v Česko-Slovensku.
Nováčikmi súťaže boli Spartak Trnava ZŤS a Sparta Považská Bystrica, ktorí vypadli z 1. ligy a víťazi dvoch skupín 2. SNL ČH Bratislava a Tesla Agro Stropkov.
Víťazom s právom postupu do 1. ligy sa stal Spartak Trnava ZŤS, do 2. SNL vypadli posledné tri celky: Tesla Agro Stropkov, Zemplín Vihorlat Michalovce a Spoje Bratislava-Podunajské Biskupice.
Konečná tabuľka.
Poznámky:
Karl Malden

Karl Malden, vlastným menom Mladen George Sekulovich (* 22. marec 1912, Chicago, Illinois, USA – † 1. júl 2009, Los Angeles, Kalifornia) bol americký herec česko -srbského pôvodu.
Bol držiteľom ocenenia Americkej filmovej akadémie Oscara za vedľajšiu úlohu v snímke "Električka do stanice túžba" režiséra Elia Kazana z roku 1951 a Emmy za účinkovanie v televíznom seriáli "Osudová predstava" z roku 1985. V relatívne známej vojnovej životopisnej snímke "Generál Patton" si zahral postavu generálporučíka Omara Bradleyho.
V rokoch 19891992 pôsobil vo funkcii prezidenta americkej Akadémie filmového umenia a vied.
1. slovenská národná futbalová liga 1991/1992

1. slovenská národná futbalová liga 1991/92 bol 23. ročník SNL, najvyššej slovenskej súťaže v Česko-Slovensku.
Nováčikmi súťaže boli FC Nitra, ktorá vypadla z 1. ligy a víťazi dvoch skupín 2. SNL Baník Prievidza a VSŽ Košice.
Víťazom s právom postupu do 1. ligy sa stal FC Nitra, do 2. SNL vypadli posledné dva celky FK Považská Bystrica a Agro SSZ Hurbanovo.
Po sezóne sa dva košické kluby VSŽ a VSS spojili do 1. FC Košice.
Konečná tabuľka.
Poznámky:
James Stewart

James Maitland "Jimmy" Stewart (* 20. máj 1908, Indiana, Pensylvánia, USA – † 2. júl 1997, Beverly Hills, Kalifornia, USA) bol americký herec. 
Vo filme začínal v roku 1934 a svoju poslednú úlohu stvárnil v roku 1991, jeho filmová kariéra trvala 57 rokov. Počas tohto obdobia stvárnil desiatky filmových úloh, často vystupoval v rozhlase a v televízii.
Päťkrát bol nominovaný na Oscara za výkon v hlavnej úlohe (1940: "Mr Smith Goes to Washington", 1941: "The Philadelphia Story", 1946: "It 'a Wonderful Life", 1951: "Harvey", 1959: "Anatomy of a Murder"), získal jedného – za úlohu vo filme "The Philadelphia Story". Bol obľúbeným hercom režiséra Alfreda Hitchcocka, hral hlavné úlohy v jeho snímkach "Povraz" (1948), "Okno do dvora" (1954), "Muž, ktorý vedel príliš veľa" (1956) a "Vertigo" (1958). 
Okrem hereckej kariéry bol aj aktívnym vojakom, bojoval v druhej svetovej vojne ako dôstojník amerického bombardovacieho letectva (jeho priamym podriadeným bol herec Walter Matthau), bojoval aj vo vietnamskej vojne.
Bol známy svojimi konzervatívnymi politickými postojmi, silne podporoval republikánskych prezidentov Richarda Nixona a Ronalda Reagana.
Alec Guinness

Sir Alec Guinness (* 2. apríl 1914, Londýn, Spojené kráľovstvo – † 5. august 2000, Midhurst) bol britský herec.
Životopis.
Po skorej kariére na javisku sa objavil v niekoľkých komédiách, napr. "Šľachetné srdce a šľachtické korunky", v ktorej sám hral osem rôznych charakterov.
Najznámejší však bol svojou spoluprácou s Davidom Leanom vo filmoch "Nádejné vyhliadky" (Herbert Pocket, 1946), "Olivero Twist" (Fagin, 1948), "Most cez rieku Kwai" (plukovník Nicholson, 1957, za ktorý získal Oscara), Lawrence z Arábie (princ Faisal, 1962), "Doktor Živago" (Jevgraf, 1965) a "Cesta do Indie" (profesor Godbol, 1984). V neskorších rokoch si získal slávu vďaka postave Obi-Wana Kenobiho v pôvodnej trilógii George Lucasa "Star Wars".
Paul Scofield

David Paul Scofield (* 21. január 1922, Birmingham, Spojené kráľovstvo – † 19. marec 2008, Sussex) bol britský herec. 
V roku 1966 získal Oscara, Zlatý glóbus a cenu BAFTA za mužský herecký výkon v hlavnej úlohe vo filme "A Man for All Seasons", kde stvárnil Thomasa Mora. Nominovaný na sošku americkej filmovej akadémie bol aj roku 1994 za vedľajšiu rolu vo filme "Quiz Show". Britskú cenu BAFTA získal ešte za hlavnú úlohu vo filme "That Lady" (1955) a za vedľajšiu v snímke "The Crucible" (1996). Známa je aj jeho úloha vo vojnovom filme "Vlak" (1964).
Nobody to Love

„Nobody to Love“ je skladba britskej drum and bassovej dvojice Sigma. Skladba pôvodne vznikla ako bootleg remix skladby „Bound 2“ od Kanye Westa, ktorý bola vydaný dňa 24. januára 2014 pre voľné stiahnutie. keď získal podporu hlavných britských rozhlasových staníc BBC Radio 1 a 1Xtra, bol prerobený ako originálna skladba. Vokály Charlieho Wilsona boli nahradené vokálmi štúdiového vokalistu a následne bola vydaná dňa 6. apríla 2014. Dosiahla 1. miesto v britskom rebríčku UK Singles Chart a počas prvého týždňa predaja sa predalo viac ako 121 000 jej kópií.
Kompozície.
Skladba „Nobody to Love“ je zložená v tónine Es dur a jej tempo je približne 170 úderov za minútu.
Harpina

Harpina môže byť:
Harpina (mytológia)

Harpina alebo Harpiné ("Harpina, Harpiné") je v gréckej mytológii dcéra riečneho boha Asópa.
Harpina a boh vojny Ares boli rodičia Oinomaa, kráľa élidskej Pisy. Antický autor Pausanias navštívil v druhom storočí Élidu a zaznamenal, že videl neďaleko rieky Harpinates ruiny starobylého mesta Harpina. Podľa miestnych obyvateľov mesto bolo kedysi pomenované po matke élidskeho kráľa Oinomaoa.
Myrto

Myrto alebo Myrtó ("Myrto/iný prepis Myrtó") môže byť:
Mariano Rajoy

Mariano Rajoy Brey (špan.: [maˈɾjano raˈxoi βɾei]); (* 27. marec 1955, Santiago de Compostela, Španielsko) je španielsky politik, ktorý slúžil ako predseda vlády Španielskeho kráľovstva od 21. decembra 2011 do 1. júna 2018. Medzi rokmi 2004 a 2018 bol predsedom Ľudovej strany.
Počas mandátu premiéra José María Aznara bol ministrom verejnej správy od 1996 do 1999 a ministrom školstva od 1999 do 2000. Potom slúžil ako vicepremiér od 2000 do 2003. Rajoy viedol Ľudovú stranu v roku 2004, keď boli všeobecné voľby a vyhrala v nich opozičná Španielska socialistická robotnícka strana (PSOE) v období po teroristických útokoch v Madride. Následne sa stal vodcom opozície v období 2004 do 2011.
V období od 21. decembra 2011 do 1. júna 2018 zastával funkciu premiéra Španielskeho kráľovstva. Rajoy obhajoval pozíciu členstva Španielska v Európskej únii a odmietal autonómiu aj samostatnosť Katalánska. Tiež verejne napadol situáciu Gibraltáru, ktorý patrí pod Spojené kráľovstvo a žiadal vykonať procedúru jeho vyradenia zo zoznamu nesamostatných území a priznanie štatútu autonómie v rámci Španielskeho kráľovstva.
Mariano Rajoy ukončil mandát premiéra vyslovením nedôvery v parlamente jemu a tým celej vláde, ktorú tvorila hlavne Ľudová strana. Rajoy a jeho strana boli zapletení do veľkej korupčnej aféry, čo malo pokračovanie pred súdom. Do premiérskeho kresla si sadol líder PSOE Pedro Sánchez.
Petro Olexijovyč Porošenko

Petro Olexijovyč Porošenko (; * 26. september 1965, Bolhrad, Odeská oblasť, ZSSR, dnes Ukrajina) je ukrajinský politik a podnikateľ, v rokoch 20142019 prezident Ukrajiny.
Život.
Narodil sa roku 1965 v meste Bolhrad v Odeskej oblasti. Vyrastal v meste Vinnycia. Povinnú vojenskú službu absolvoval v rokoch 1984-1986 v Kazachstane. V rokoch 1982 - 1989 absolvoval vysokoškolské štúdium na Fakulte medzinárodných vzťahov a práva na Kyjevskej štátnej univerzite. Špecializoval sa na problematiku medzinárodných obchodných vzťahov. Následne v rokoch 1989 až 1992 absolvoval na škole postgraduálne štúdium v tom istom odbore. Venoval sa džudu a sambu. V roku 1984 sa oženil so študentkou medicíny Mariou Pervedencevou. Spolu majú 4 deti: Alexeja (1985), Jevgeniu (2000), Alexandra (2000) a Michaila (2001). 
Začiatkom 90. rokov začal podnikať vo sfére predaja kakaových bôbov. Ešte ako študent viedol firmu, ktorá sprostredkovávala nákup kakaových bôbov pre celý sovietsky cukrárenský priemysel. Neskôr kúpil niekoľko firiem zaoberajúcich sa výrobou a predajom cukrárenských výrobkov. Vlastní okrem iného firmu Rošen, ktorá je najväčším ukrajinským výrobcom čokolády. V dôsledku svojich aktivít v cukrárenskom priemysle je známy pod prezývkou "čokoládový kráľ". Okrem potravinárskych firiem vlastní alebo má podiel v spoločnostiach zaoberajúcich sa rôznymi odvetviami. Podľa údajov časopisu Forbes z marca 2014 je siedmym najbohatším Ukrajincom.
Do ukrajinského parlamentu bol prvýkrát zvolený v roku 1998 ako člen Sociálno-demokratickej strany Ukrajiny. Strana bola blízka vtedajšiemu prezidentovi Kučmovi. V rokoch 2007 až 2012 viedol „Radu ukrajinskej národnej banky“.
Od 2009 do 2010 bol ministrom zahraničných vecí a v roku 2012 ministrom obchodu a ekonomického rozvoja. 29. marca 2014 oznámil kandidatúru na prezidenta Ukrajiny. V mimoriadnych prezidentských voľbách 25. mája 2014 bol zvolený v prvom kole za prezidenta Ukrajiny. 7. júna zložil prísahu a stal sa piatym prezidentom Ukrajiny. Nastúpil v komplikovanom období proruských nepokojov a ozbrojeného konfliktu na východe Ukrajiny.
Jere Karalahti

Jere Juhani Karalahti (* 25. marec 1975, Helsinki, Fínsko) je fínsky profesionálny hokejista, hrajúci na pozícii obrancu. V súčasnosti hrá za klub Jokerit v KHL. V roku 1993 ho draftoval klub Los Angeles Kings.
Bialikova cena

Bialikova cena ( ) je ocenenie za mimoriadny prínos hebrejskej literatúre, ktoré každoročne udeľuje mesto Tel Aviv v Izraeli. Cena je pomenovaná po spisovateľovi Chajimovi Nachmanovi Bialikovi. Bola založená v januári 1933 pri príležitosti Bialikových 60. narodenín.
Medzi nositeľov ceny patria napríklad Šmuel Josef Agnon, Šaul Černichovski, Max Brod, Amos Oz, David Ben Gurion, Martin Buber či Geršom Scholem.
LG L35

LG L35 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol v máji 2014 a uvedený v júni 2014. Operačný systém používa Android 4.4.2 KitKat. Je to menší smartfón nižšej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,2 GHz. Použitý systém na čipe je Qualcomm MSM8210 Snapdragon 200. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.
Použitý displej je veľkosti 3,2 palcov, s rozlíšením 480x320 bodov (180 dpi). Primárna kamera má rozlíšenie 3,15 Mpix a dokáže nahrávať video v rozlíšení 480p, sekundárna kamera chýba. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1540 mAh.
Le Bourg-d'Oisans (kantón)

Le Bourg-d'Oisans je francúzsky kantón v obvode Grenoble v departemente Isère v regióne Rhône-Alpes. Tvorí ho 20 obcí.
LG L40

LG L40 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol vo februári 2014 a uvedený v apríli (single SIM verzia) a máji (dual SIM verzia) 2014. Operačný systém používa Android 4.4.2 KitKat. Je to menší smartfón nižšej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,2 GHz. Použitý systém na čipe je Qualcomm MSM8210 Snapdragon 200. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.
Použitý displej je veľkosti 3,5 palcov, s rozlíšením 480x320 bodov (165 dpi). Primárna kamera má rozlíšenie 3,15 Mpix a dokáže nahrávať video v rozlíšení 480p, sekundárna kamera chýba. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1540 alebo 1700 mAh.
Torre Breda

Torre Breda je 30-poschodová, vysoká výšková budova v talianskom meste Miláno. Budova bola postavená medzi rokmi 1950 a 1955 podľa projektu architektov Eugenia and Ermenegilda Sonciniovcov a Luigi Mattioniho. V spodných ôsmich poschodiach sa nachádzajú kancelárie, v ostatných sú byty.
Keď bola budova dokončená, stala sa najvyššou budovou krajiny a bola taktiež prvou najvyššou budovou EÚ. Najvyššou budovou mesta bola do roku 1958, kedy bol dokončený mrakodrap Pirelli. Dnes je siedmou najvyššou budovou mesta a 18. najvyššou v krajine.
Domène (kantón)

Domène je francúzsky kantón v obvode Grenoble v departemente Isère v regióne Rhône-Alpes. Tvorí ho 12 obcí.
LG L50

LG L50 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol v júli 2014 a uvedený tiež v júli 2014. Operačný systém používa Android 4.4.2 KitKat. Je to stredný smartfón strednej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,3 GHz. Použitý systém na čipe je Mediatek MT6572. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Mali-400.
Použitý displej je veľkosti 4 palce, s rozlíšením 480x800 bodov (233 dpi). Primárna kamera má rozlíšenie 3,15 Mpix a dokáže nahrávať video v rozlíšení 480p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1900 mAh.
Échirolles-Est

Échirolles-Est je francúzsky kantón v obvode Grenoble v departemente Isère v regióne Rhône-Alpes. Tvoria ho 2 obce.
LG L60

LG L60 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol v auguste 2014 a uvedený tiež v auguste 2014. Operačný systém používa Android 4.4.2 KitKat. Je to stredný smartfón strednej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,3 GHz. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 305.
Použitý displej je veľkosti 4,3 palcov, s rozlíšením 480x800 bodov (217 dpi). Primárna kamera má rozlíšenie 5 Mpix a dokáže nahrávať video v rozlíšení 480p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1540 alebo 1700 mAh.
Torre Ciudadana

Torre Ciudadana je mrakodrap v mexickom meste Monterrey. S výškou je najvyššou budovou mesta. Výstavba budovy sa začala v októbri 2007 a ukončená bola v roku 2010. Celková podlahová plocha budovy je . V budove sa nachádza 36 poschodí.
LG L65

LG L65 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol v júni 2014 a uvedený tiež v júni 2014 (single SIM verzia), resp. v apríli a v máji 2014 (dual SIM verzia). Operačný systém používa Android 4.4.2 KitKat. Je to stredný smartfón strednej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,2 GHz, použitý systém na čipe je Qualcomm MSM8210 Snapdragon 200. Telefón má 1 GB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.
Použitý displej je veľkosti 4,3 palcov, s rozlíšením 480x800 bodov (217 dpi). Primárna kamera má rozlíšenie 5 Mpix a dokáže nahrávať video v rozlíšení 480p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2100 mAh.
Échirolles-Ouest

Échirolles-Ouest je francúzsky kantón v obvode Grenoble v departemente Isère v regióne Rhône-Alpes. Tvorí ho západná časť mesta Échirolles.
Majstrovstvá sveta v halovom pozemnom hokeji 2007

Majstrovstvá sveta v halovom pozemnom hokeji 2007 boli v poradí 2. Majstrovstvá sveta v halovom pozemnom hokeji, ktoré organizuje Medzinárodná federácia pozemného hokeja (FIH). Konali sa od 14.18. februára 2007 vo Viedni, v Rakúsku, za účasti 12 mužských a 12 ženských tímov. Nováčikmi turnaja boli 4 družstvá mužov: Rakúsko, Španielsko, Taliansko a Trinidad a Tobago, a 5 družstiev žien: Kanada, Škótsko, Španielsko, Taliansko a Ukrajina. V kategórii mužov obhájilo titul Nemecko, keď vo finálovom zápase vyhralo nad Poľskom. V ženskej kategórii získalo titul Holandsko, keď vo finále zvíťazilo nad Španielskom.
Rozhodnutie o pridelení organizacie MS Rakúskemu zväzu pozemného hokeja a Viedni bolo vykonané na tlačenej konferencii 31. januára 2006. Rakúsko predtým hostilo európsky halový šampionát mužov (v roku 1988) a raz šampionát žien (v roku 2000). Zápasy sa odohrali v 2 halách (hala B a D) v aréne Wiener Stadthalle. 
Kvalifikácia.
Okrem domáceho družstva a potencionálnych 5 kontinentálnych víťazov postúpili na MS družstvá podľa umiestnenia tímov na predchádzajúcich MS a podľa týchto umiestnení boli rozdelené kontinentálne miestenky. V prípade ženského turnaja to bolo 6 miesteniek pre Európu, v mužskom turnaji 5 miesteniek pre Európu a jedna pre Ameriku.
Pozn: Mužská kvalifikácia, naplánována na máj 2006 a s plánovanou účasťou troch družstiev (Južná Afrika, Namíbia a Zimbabwe), bola zrušená z dôvodu nedostatku účastníkov.
Eybens (kantón)

Eybens je francúzsky kantón v obvode Grenoble v departemente Isère v regióne Rhône-Alpes. Tvorí ho 5 obcí.
LG L70

LG L70 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol vo februári 2014 a uvedený v apríli 2014 (single SIM verzia) a v máji 2014 (dual SIM verzia). Operačný systém používa Android 4.4.2 KitKat. Je to smartfón strednej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,2 GHz, použitý systém na čipe je Qualcomm MSM8210 Snapdragon 200. Telefón má 1 GB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.
Použitý displej je veľkosti 4,5 palcov, s rozlíšením 480x800 bodov (207 dpi). Primárna kamera má rozlíšenie 5 Mpix a dokáže nahrávať video v rozlíšení 480p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2100 mAh.
Fontaine-Sassenage

Fontaine-Sassenage je francúzsky kantón v obvode Grenoble v departemente Isère v regióne Rhône-Alpes. Tvoria ho 4 obce.
LG L80

LG L80 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený bol v apríli 2014 a uvedený v máji 2014 (dual SIM verzia). Operačný systém používa Android 4.4.2 KitKat. Je to veľký smartfón strednej triedy v rade L tretej generácie.
Vybavený je dvojjadrovým procesorom Cortex-A7 s frekvenciou 1,2 GHz, použitý systém na čipe je Qualcomm MSM8210 Snapdragon 200. Telefón má 1 GB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 302.
Použitý displej je veľkosti 5 palcov, s rozlíšením 480x800 bodov (187 dpi). Primárna kamera má rozlíšenie 5 Mpix a dokáže nahrávať video v rozlíšení 480p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2540 mAh.
Fontaine-Seyssinet

Fontaine-Seyssinet je francúzsky kantón v obvode Grenoble v departemente Isère v regióne Rhône-Alpes. Tvoria ho 3 obce.